hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló - 2014. augusztus 19. • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Cikkajánló – 2014. augusztus 19.
1.     SZAKSZERVEZETEK, A MUNKA VILÁGA
Cégek tucatjai vinnék a megszűnő Nokia-gyár dolgozóit
Több mint ötven vállalat jelentkezett arra az állásbörzére, amelyet a helyi szakszervezet szervez szeptember második hetére. A gyár 1829 dolgozóját három lépcsőben építik le.
Sokan vágynak a távmunkára, de félnek is tőle
Szívesen dolgoznánk köntösben, de félünk az elszigeteltségtől – derül ki egy friss távmunka-kutatásból. A munkaadók nagy része nem mert eddig távmunkában gondolkozni, aki mégis megtette, jó tapasztalatokról számol be, miközben munkavállalói oldalról egyre nagyobb az igény az irodán kívüli munkavégzésre – derül ki a Profession.hu által végzett kutatásból.
Beperli az igazgatót a szakszervezeti vezető
Hofekker Ferenc feljelenti Árki Sándort, a Tüke Busz vezérigazgatóját a napokban megjelent közleménye miatt, egyebek mellett rágalmazásért és becsületsértésért. Nagyon úgy tűnik, hogy elkezdődött a kampány.
7 jel arra, hogy ön munkamániás
Sok munkavállaló büszkén hirdeti, hogy milyen sokat dolgozik, és azt is előnynek tartják, hogy munkamániásak. Egy friss tanulmány szerint ugyanakkor a munkamánia túlságosan elvonja az illető figyelmét minden egyébről, ami nem a munka, a folyamat pedig az ember egészségére is hatással van.
Hetente emberek százai vándorolnak az ország egyik feléből a másikba, hogy állásuk legyen. Az ok egyszerű: míg keleten egyre kevesebb a munka, nyugaton fellendült az ipar, aminek munkaerőre van szüksége.
Jogeset: közalkalmazott nyugdíja és a jubileumi jutalom
Amikor a 40 év szolgálati idővel igénybe vehető öregségi teljes nyugdíj feltételével rendelkező közalkalmazott nő a jogviszonyának megszüntetését kéri, kérelme nem keletkeztet felmentési kötelezettséget a munkáltató számára, a Kjt. 30. § (1) bekezdés f) pontja szerinti felmentési ok a munkáltató számára csupán lehetőség. A kedvezményes jubileumi jutalomra jogosultság feltétele – a legalább 35 év közalkalmazotti jogviszonnyal való rendelkezés mellett – az, hogy a közalkalmazott a közalkalmazotti jogviszony megszűnése napján nyugdíjasnak minősüljön.
Plusz kétszázmilliárd az állattartóknak
Akár 70 ezerrel is több ember dolgozhat a következő években a mezőgazdaságban, miután a kormány 2020-ig több mint 200 milliárd forint többlettámogatást nyújt az állattartóknak.
Jóllehet hazánkra egyelőre nem jelentenek veszélyt a legújabb járványos betegségek, a globális felmelegedéssel járó és a szaporodó kórházi fertőzések miatt sem jó ómen, hogy egyre kevesebb infektológus dolgozik az országban. A fertőző gyógyászat mellett még 18 szakterület számít hiányszakmának, amelyek vagy nem vonzók már a fiatalok számára, vagy művelői nagy arányban távoznak külföldre.
Újabb átszervezés: kormányhivatalok irányítják majd a kórházakat
Könnyen megeshet, hogy az egészségügyet működtető mamutintézmény, a GYEMSZI a jövőben a kormányhivatalok alá tartozik majd. De akkor mi marad vajon az egészségügyért felelős államtitkárnál, és javítana-e az elképzelés az egészségügy helyzetén?
Még vagyonosodási vizsgálatra is számíthatnak, akik visszakérnék a tőlük levont 98 százalékos különadót. A kormányzati ígéretek ellenére most is csak hosszabb jogi procedúrával jár vissza a pénz. Pár napon belül az a határidő is lejár, amíg ezt meg lehet indítani.
Túl sok a képzés, de a diploma megéri
Több “nem túl szerencsés” intézkedésnek, köztük az állami keretszámok csökkentésének is köszönhető a közelmúltban kinevezett felsőoktatási államtitkár szerint, hogy 2013-ig csökkent a felvett hallgatók száma. Palkovics László kijelentette, a kormány nem akarja csökkenteni a hallgatói létszámot, de szűkíteni kívánják a képzési kínálatot. Felülvizsgálnák a hallgatói önkormányzatok jogosultságait is.
Ötezer tanfelügyelő vizslatja a tanárokat
Legalább ötezer tanfelügyelőt képeznek ki az év végéig ahhoz, hogy a jövő évben 18 ezer pedagógus minősítését, az ehhez kapcsolódó tanfelügyeleti ellenőrzést, valamint a további 12 ezer tervezett tanfelügyeleti ellenőrzést végrehajtsák – közölte a Világgazdasággal a köznevelési államtitkárság. A lap szerint az Oktatási Hivatal (OH) által meghirdetett tanfelügyeleti és a pedagógusminősítési szakértői képzésekre csaknem 7000-en jelentkeztek januárban. A képzést 3,7 milliárd forintos uniós keretből finanszírozzák.
A Magyar Honvédségnek a legjobbak kellenek
Idén 119-en tesznek honvédtiszti esküt augusztus 20-án a felújított Kossuth téren. Harmaduk jeles, illetve kiemelkedő eredménnyel végzett a Nemzeti Közszolgálati Egyetemen (NKE) – mondta Benkő Tibor az MTI-nek adott interjújában. A honvédvezérkar főnöke arról is szólt, hogy a Magyar Honvédségen belüli “farkastörvények” szerint csak a legjobbak maradnak a katonai pályán.
Drámai ütemben nő idehaza a szegénység
Ötödik éve folyamatosan nő a szegények, illetve a társadalmi kirekesztettség kockázatának kitett emberek száma Magyarországon. Az Eurostat legfrissebb adatai szerint tavaly már 3,3 millió honfitársunk tartozott a legszegényebbek közé: ők kevesebb mint 65 ezer forintból élnek havonta. 2008 óta félmillió, tavaly óta újabb százezer ember csúszott le ide – ráadásul úgy, hogy az alapul vett mediánbér, ami tavaly még 109 ezer forint volt, csökkent is tavaly óta. A lecsúszottak száma 2011-ben emelkedett először 3 millió fölé, és az Eurostat adatai szerint – amelyekről a napi.hu számolt be – azóta egyre növekszik számuk.
Szombattól hivatalosan is kampány van
Szombaton kezdődik a hivatalos választási kampány, jövő hétfőtől pedig a választópolgárok már ajánlásokat is tehetnek a képviselőjelöltekre, azaz arra, hogy kik szerepeljenek a szavazólapokon.
Habár nemrég több mint másfél milliárd forintot zároltak az ORFK költségvetéséből, a hatóság szerint az intézkedés nem érinti a mindennapi működést. Az intézkedés miatt elmaradhat az amortizálódott informatikai eszközök cseréje és egyéb felújítási, karbantartási munkálatok. A kormány egyébként az év végéig kétmilliárd forinttal támogatta az emberek szubjektív biztonságérzetét erősítő akciókat.
Szájer: El kell döntenünk, milyen Európát akarunk
Az Európai Unió „évtizedes konszenzusos rendszere” békeidőben ugyan meghozta az eredményeit, de válságban nem működik, ezért „el kell döntenünk, milyen Európát akarunk” – hangoztatta hétfőn Sopronban, a Páneurópai piknik 25. évfordulója alkalmából rendezett konferencián Szájer József.
Régen volt már ilyen magas az államadósság
A magyar államadósság 25432 milliárd forinton tetőzött június végén, ez a hazai össztermék (GDP) arányában 85,1 százaléknak felel meg. Március végén 24932 milliárdot és 84,4 százalékot mutatott ki a Magyar Nemzeti Bank (MNB), amelynek hétfőn közölt adatai az előzmények tükrében nem hoztak meglepetést.
Ezért drágulhat ősztől a kenyér
Miközben a pékszakma az új kenyér ünnepére készül, a háttérben már elindult az egyezkedés arról, hogy ősztől mennyibe is kerül a mindennapi kenyerünk. Ami biztosnak tűnik: a malmok rövidesen legalább tíz százalékkal emelik a liszt árát, de a legolcsóbb kenyerek esetében a költségek növekedése alig érvényesíthető az árban.
A bankok sorra a bírósághoz fordulnak
A bankok újabb 27 devizahiteles keresete érkezett a Fővárosi Törvényszékre hétfőn, köztük az OTP Bank, az ERSTE Bank, a Magyar Takarékszövetkezeti Bank, a K&H Bank, a Raiffeisen Bank, az MKB Bank és az UniCredit Bank beadványa – közölte a törvényszék honlapján.
Csepreghy: Megindult az áprilisi fejlesztési számlák uniós kifizetése
Az Európai Bizottság megindította az április 15. után benyújtott magyar fejlesztési számlák kifizetését. A brüsszeli vizsgálat még nem fejeződött be, a jelek szerint az EB rövid időn belül elfogadhatja azt. A várakozások szerint hamarosan aláírható lesz tehát a partnerségi megállapodás.
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.